Deg tazwara, nefka-d kra n tbadutin ɣef wawal s umata ( ama d isem, d amyag, d arbib, neɣ d amerḍil). Tin ɣur-s, nefka-d isefranen i d-yemmalen amek igan wawalen imerḍilen d wamek i ttwaɛqalen. S yin akkin, nga tasleḍṭ i wawalen (imyagen d yismawen) ikecmen deg usalaɣ n teqbaylit, anda i d-nessebgen ayen i yettṛuḥun d wayen i d-irennun ɣer wawal amerḍil. Daɣ, nefka-d kra n yisefranen imsisliyen i d-yemmalen abeddel n kra n tergalin seg wawal n taɛrabt ɣer wawal n teqbaylit ( amerḍil).